CELEX: 62006TN0361
Language: fi
Date: 2006-12-05 00:00:00
Title: Asia T-361/06: Kanne 5.12.2006 — Ballast Nedam v. komissio

27.1.2007   
            
            
               FI
            
            
               Euroopan unionin virallinen lehti
            
            
               C 20/26
            
         Kanne 5.12.2006 — Ballast Nedam v. komissio
   (Asia T-361/06)
   (2007/C 20/40)
   Oikeudenkäyntikieli: hollanti
   Asianosaiset
   
      Kantaja: Ballast Nedam NV (edustajat: asianajajat A.R. Bosman ja J.M.M. van de Hel)
   
      Vastaaja: Euroopan yhteisöjen komissio
   Vaatimukset
   
               —
            
            
               13.9.2006 tehty komission päätös K(2006) 4090 lopullinen, joka on annettu kantajalle tiedoksi 25.9.2006 ja joka koskee EY 81 artiklan mukaista menettelyä (asia nro COMP/38.456 — Bitumi — Alankomaat), on kumottava siltä osin kuin se koskee kantajaa.
            
         
               —
            
            
               Toissijaisesti päätös on kantajaa koskevilta osilta kumottava osittain, siltä osin kuin kyse on rikkomisen kestosta, ja vastaavasti kantajalle määrättyä sakkoa on alennettava.
            
         
               —
            
            
               Komissio on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantaja riitauttaa EY 81 artiklan mukaisesta menettelystä 13.9.2006 tehdyn komission päätöksen (asia nro COMP/38.456 — Bitumi — Alankomaat), jossa kantajalle määrätään sakko EY 81 artiklan rikkomisesta.
   Kantajan mukaan komissio on oikeudellisesti ja tosiasiallisesti virheellisillä perusteilla katsonut, että kantaja on käyttänyt määräysvaltaa Ballast Nedam Infra B.V:n ja Ballast Nedam Grond en Wegen B.V:n markkinakäyttäytymisen osalta.
   Kannekirjelmänsä tueksi kantaja vetoaa ensinnäkin EY 81 artiklan rikkomiseen. Toiseksi kantaja vetoaa yhteisön oikeuden yleisten periaatteiden loukkaamiseen ja erityisesti syyttömyysolettamaa koskevan periaatteen loukkaamiseen. Lopuksi kantaja vetoaa siihen, että asetuksen 1/2003 27 artiklan 1 kohtaa on rikottu ja puolustautumisoikeuksia loukattu, koska ensimmäisen kerran vasta päätöksessä kantajan katsotaan olevan vastuussa tapahtuneesta. Tämän vuoksi kantajalla ei ole ollut mahdollisuutta kumota tätä kantaa todisteilla.